**Etninės kultūros ilgalaikis planas 7 klasei**

Sudarant etninės kultūros ugdymo turinio ilgalaikius planus, turinio temos paskirstytos atskiroms klasėms atsižvelgiant tiek į amžiaus ypatumus, tiek į integruotinų temų kituose dalykuose išsidėstymą. Rengdamas etninės kultūros dalyko metinius ilgalaikius planus, mokytojas savo nuožiūra gali išskirstyti lentelėje pateikiamas temas pagal konkrečias datas mokslo metuose remdamasis kalendorinių metų ratu, mokyklos tradicijomis, suderinęs laiką su kitų dalykų tapačių temų datomis ir pan. Mokytojas, įvertinęs klasės pajėgumus bei poreikį savo nuožiūra paskirsto 30 % valandų toms Etninės kultūros bendrosios programos mokymo turinio temoms, kurios reikalauja išsamesnio pažinimo.

**Pamokų skaičius:** 1 pamoka per savaitę (per metus – 37 pamokos).

|  |  |  |  |  |  |
| --- | --- | --- | --- | --- | --- |
| **Eil. nr.** | **Mokymosi turinio sritis** | **Tema, mokymosi turinys** | **Val.** | **Mokinių veikla** | **Tarpdalykinių temų integracija** |
| 1. | [**Žmogaus, šeimos, bendruomenės, tautos ryšys ir papročiai**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-60k0-Nt8o-f07O)**.** | [***Jaunimo papročiai ir vaidmuo bendruomenėje***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-0Ra4-14VZ-GVdu)***.*** | 3 val. | Mokiniai nagrinėja paauglystės ir jaunystės sampratą tradicinėje kultūroje, diskutuoja apie požiūrį į draugystę ir meilę. Tyrinėja tradicinių jaunimo ir meilės dainų ypatybes, mokosi dainuoti pasirinktas dainas. Susipažįsta su jaunimo šokių vakarėlių tradicijomis, palygina jas su dabartinėmis. Aiškinasi tradicinių šokių etiką (pakvietimą šokiui, padėką po jo ir kt.), juos šoka ir žaidžia.  | ***Sveikata, sveika gyvensena.*** *Asmens savybių ugdymas. Streso įveika.****Kultūros paveldas.******Gimtoji kalba.******Kultūros raida.******Medijų raštingumas.*** |
| 2. | [***Paprotinis elgesys ir vertybės***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-L1kE-3471-CL2d)***.*** | 1 val. | Mokiniai tyrinėja svetingumo ir vaišių papročius seniau ir dabar, aptaria tradicinių vaišių dainų paskirtį. Diskutuoja apie savo ir kitų tautų paprotinio elgesio ir tradicinio etiketo ypatybes, mandagumo raišką.  | ***Pilietinės visuomenės savikūra.******Kultūros raida.******Kultūros paveldas.******Kultūrų įvairovė.******Medijų raštingumas.*** |
| 3. | ***Mitybos ir sveikatos tausojimo papročiai.*** | 2 val. | Mokiniai nagrinėja kalendorinių švenčių ir skirtingų sezonų tradicinį valgiaraštį, aptaria jį sveikos gyvensenos požiūriu. Pasinaudodami vaizdine medžiaga, leidiniais ir kitais šaltiniais, nagrinėja lietuviškų tradicinių sporto žaidimų įvairovę, išbando įvairius žaidimus.  | ***Sveikata, sveika gyvensena.*** *Asmens savybių ugdymas. Streso įveika. Rūpinimasis savo ir kitų sveikata.****Kultūros paveldas.******Medijų raštingumas.*** |
| 4. | [**Regioninės tapatybės raiška ir gyvenamoji aplinka**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-2B9r-K06g-b6E4)**.** | [***Tautinis kostiumas***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-438o-56nv-2Al6)***.*** | 1 val. | Remdamiesi įvairiais šaltiniais, mokiniai aptaria lietuviško tautinio kostiumo kilmę ir raidą, aiškinasi jo reikšmę nacionalinio atgimimo laikotarpiu, tarpukario Lietuvoje ir dabar.  | ***Kultūros paveldas.******Medijų raštingumas.******Kultūros raida.******Istorinė savimonė.*** *Pasipriešinimo istorija.* |
| 5. | [***Tradicinė architektūra ir papročiai***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-6R77-4E59-dl28)***.*** | 2 val. | Mokiniai renka medžiagą apie Lietuvos tradicinių kaimų ir vienkiemių įvairovę, palygina su kitų šalių tradicinės kaimo architektūros pavyzdžiais. Diskutuoja dėl tradicinės architektūros tęstinumo šiandienos architektūriniame kraštovaizdyje svarbos. | ***Socialinė ir ekonominė plėtra.*** *Žiedinė ekonomika.****Aplinkos tvarumas.*** *Tvarūs miestai ir gyvenvietės.****Kultūros paveldas.******Kultūros raida.******Kultūrų įvairovė.******Medijų raštingumas.*** |
| 6. | [**Pasaulėjauta, žmogaus ryšys su gamta ir ūkinė veikla**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-165i-N6Z6-L18g)**.** | [***Liaudies astronomija ir jos simbolika***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-0FUf-64N8-8pM2)***.*** | 2 val. | Mokiniai aiškinasi pasaulio modelio sampratą, jos sąsajas su kosmologija. Tyrinėja liaudiškus būdus pasaulio kryptims nustatyti, senuosius dangaus šviesulių stebėjimo įrenginius.  | ***Aplinkos tvarumas.*** *Aplinkos apsauga.****Kultūros paveldas.******Medijų raštingumas.*** |
| 7. | [***Kalendoriniai papročiai ir tradiciniai darbai***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-T6tU-L2mD-O38n)***.*** | 9 val. | Mokiniai nusako jaunimo vaidmenį rudens talkų papročiuose. Apibūdina savitas Vakarų Lietuvos linamynio tradicijas. Nagrinėja miško kirtimo, plunksnų plėšymo ir kitas žiemos talkas. Aptaria persirengėlių papročius kalėdiniu ir Užgavėnių laikotarpiu, dalyvauja persirengėlių vaidinimuose. Tyrinėja Pelenų dienos, Pusiaugavėnio papročius. Aptaria Velykų lalavimo reiškinį pavasariniu laikotarpiu. Diskutuoja apie tradicines ir naujas su meile, draugyste susijusias šventes (Mildos, Valentino). Palygina bendruomeninius rytagonių papročius, susipažįsta su jaunimo rateliais, atlieka pasirinktus kūrinius. Tyrinėja Rasos (Joninių, Kupolių) šventės kilmę, raidą. Apibūdina lietuviškų kalendorinių švenčių savitumą, jų reikšmę Lietuvos visuomenėje. Analizuoja *lino kančios* simboliką, jos elementus taiko savo kūryboje. | ***Socialinė ir ekonominė plėtra.*** *Žiedinė ekonomika.****Aplinkos tvarumas.*** *Klimato kaitos prevencija. Tausojantis žemės ūkis.****Kultūros paveldas.******Kultūros raida.******Medijų raštingumas.******Istorinė savimonė.*** |
| 8. | [**Liaudies kūrybos palikimas ir tęstinumas**](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-pR88-7pD8-DHa1)**.** | [***Sakytinis, muzikinis ir žaidybinis folkloras***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-n2ik-6T65-RP4i)***.*** | 3 val. | Mokiniai apibūdina mitus ir mitologines dainas. Nusako baladžių ypatybes. Klausosi, nagrinėja partizanų ir tremtinių dainas, jas atlieka. Aiškinasi poros pasirinkimo ir kitų jaunimo žaidimų tradiciją, atlieka pasirinktus šokius. Atpažįsta tradicinių šokių atspindžius šiuolaikiniuose jaunimo šokiuose.  | ***Pilietinės visuomenės savikūra.******Sveikata, sveika gyvensena.*** *Streso įveika. Asmens savybių ugdymas.****Kultūros paveldas.******Istorinė savimonė.*** *Šalies nacionalinis saugumas. Pasipriešinimo istorija.****Gimtoji kalba.******Kultūros raida.******Medijų raštingumas.*** |
| 9. | [***Tautodailė***](https://www.emokykla.lt/bendrosios-programos/pagrindinis-ugdymas/49?clases=&educations=&st=2&types=7#collapse-simple-5695-E1g9-u7Ci)***.*** | 2 val. | Mokiniai apibūdina vaizduojamąją tautodailę (skulptūros darbus, karpinius), lankydamiesi muziejuose ar parodose susipažįsta su jos įvairove. | ***Kultūros paveldas.******Idėjos, asmenybės.******Ugdymas karjerai.*** |
| 10. | ***Liaudies kūrybos kaupimas ir kaita.*** | 1 val. | Mokiniai aptaria tautosakos užrašymo istoriją. Palygina autentišką ir stilizuotą liaudies kūrybą.  | ***Kultūros paveldas.******Kultūros raida.******Medijų raštingumas.******Ugdymas karjerai.******Gimtoji kalba.******Idėjos, asmenybės.*** |
| **Mokytojo nuožiūra priskiriamos valandos pasirinktoms etninės kultūros BP mokymo turinio temoms:** | 11 val. |  |  |
| **VISO:** | **37 val.** |  |  |